આ કેસની તપાસ કરી રહેલી વાડી પોલીસેની જાણકારી મુજબ સીસીટીવીના ફુટેઝ પ્રમાણે હત્યા કરનાર સગીર પોતાની કરતા એક વર્ષ નાના દેવ તડવીને પરાણે ધક્કો મારી બાથરૂમમાં લઈ જતો દેખાય છે, હત્યા કરનાર અને મૃતક દેવ તડવી બાથરૂમમાં દાખલ થાય છે તેની પહેલા બે વિદ્યાર્થીઓ બાથરૂમમાં ગયા હતા, પણ તેઓ અચાનક બહાર આવી મદદ માટે બુમો પાડવા લાગ્યા હતા, તેનો અર્થ સગીર હત્યારાએ બે વિદ્યાર્થીની હાજરીમાં ચાકુ મારવાની શરૂઆત કરી હતી.